CELEX: 51986PC0659
Language: el
Date: 1986-11-14
Title: Τροποποίηση στην πρόταση κανονισμού του Συμβουλίου σχετικά με τους ζωοτεχνικούς κανόνες που εφαρμόζονται στα αναπαραγωγά ζώα του είδους των χοιροειδών

Αριθ. C 2/4                              Επίσημη Εφημερίδα των Ευρωπαϊκών Κοινοτήτων                        6.1.87
                                                                 II
                                                    (Προπαρασκευαστικές πράξεις)
                                                         ΕΠΙΤΡΟΠΗ
            Τροποποίηση στην πρόταση οδηγίας του Συμβουλίου σχετικά με προβλήματα υγιεινής και υγειονο­
            μικού ελέγχου στις ενδοκοινοτικές συναλλαγές και την εισαγωγή σπέρματος βοοειδών και χοιροειδών
                                                     προελεύσεως τρίτων χωρών (')
                                                          COM(86) 657τελικό
            (Υποβληθείσα από την Επιτροπή στο Συμβούλιο δυνάμει του άρθρου 149 παράγραφος 2 της
                                               συνθήκης ΕΟΚ στις 14 Νοεμβρίου 1986)
                                                             (87/C 2/04)
            Η πρόταση οδηγίας του Συμβουλίου που αποτέλεσε αντικείμενο του εγγράφου COM(83) 512 τελικό
            της 20ής Σεπτεμβρίου 1983 τροποποιείται ως εξής:
            1. Στην πέμπτη αιτιολογική σκέψη, προτελευταία σειρά, οι λέξεις «σύμφωνα με τη διαδικασία της
                Μόνιμης Κτηνιατρικής Επιτροπής» διαγράφονται.
            2. Το κείμενο του άρθρου 9 παράγραφος 1 αντικαθίσταται από το ακόλουθο κείμενο:
                «Η Επιτροπή, σύμφωνα με τη διαδικασία που προβλέπεται στο άρθρο 19, καταρτίζει έναν ή
                περισσότερους καταλόγους των κέντρων συλλογής σπέρματος από τα οποία τα κράτη μέλη μπο­
                ρούν να επιτρέψουν την εισαγωγή σπέρματος προελεύσεως τρίτων χωρών. Αυτός ή αυτοί οι κατά­
                λογοι μπορούν να τροποποιηθούν ή να συμπληρωθούν σύμφωνα με την ίδια διαδικασία».
            3. Στο άρθρο 17 παράγραφος 2 δεύτερο εδάφιο και στο άρθρο 18 παράγραφος 4 δεύτερο εδάφιο
                διαγράφεται το τμήμα της πρότασης που αναφέρει «εκτός από την περίπτωση κατά την οποία το
                Συμβούλιο αποφασίζει με ειδική πλειοψηφία κατά των εν λόγω μέτρων».
            4. Προστίθεται το ακόλουθο άρθρο:
                «Άρθρο 19
                Στην περίπτωση που γίνεται αναφορά στη διαδικασία που προβλέπεται από το παρόν άρθρο, η
                επιτροπή αποφασίζει σχετικά με τις αιτήσεις γνωμοδότησης που διατυπώνει η Επιτροπή.
                Ζητώντας τη γνώμη της επιτροπής, η Επιτροπή μπορεί να καθορίσει την προθεσμία εντός της
                οποίας πρέπει να διατυπωθεί η γνώμη.
                Δεν επακολουθεί ψηφοφορία μετά τις συζητήσεις της επιτροπής. Ωστόσο κάθε μέλος της επι­
                τροπής μπορεί να ζητήσει να αναγραφεί η γνώμη του στα πρακτικά».
            5. Τα άρθρα 19,20 και 21 καθίστανται αντίστοιχα άρθρα 20,21 και 22.
            (') ΕΕ αριθ. C 267 της 6. 10. 1983, σ. 5.